**รายงานการประชุมสภาองค์การบริหารส่วนตำบลกำแพงเซาสมัยวิสามัญ สมัยที่ 3 ประจำปี พ.ศ. 2562**

**วันพุธที่ 11 เดือน ธันวาคม พ.ศ. 2562 (ครั้งที่1)**

**เวลา 10.00 น. ณ ห้องประชุมสภาองค์การบริหารส่วนตำบลกำแพงเซา**

**อำเภอเมืองนครศรีธรรมราช จังหวัดนครศรีธรรมราช**

**ผู้เข้าประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| 1. | นายสวัสดิ์ แสนเสนา | ประธานสภาฯ | สวัสดิ์ แสนเสนา |  |
| 2. | นางอุไร ชูสุวรรณ | รองประธานสภาฯ | อุไร ชูสุวรรณ |  |
| 3. | นายธีระ ด้วงสิน | เลขานุการสภาฯ | ธีระ ด้วงสิน |  |
| 4. | นายทรงเกียรติ์ รัตนรักษ์ | ส.อบต.หมู่ที่ 1 | ทรงเกียรติ์ รัตนรักษ์ |  |
| 5. | นายจรวย ไชยวรรณ์ | ส.อบต.หมู่ที่ 2 | จรวย ไชยวรรณ์ |  |
| 5. | นายชำนาญ จงกล | ส.อบต.ม.2 | ชำนาญ จงกล |  |
| 6. | นายชัยพร บุญบำรุง | ส.อบต.หมู่ที่ 3 | ชัยพร บุญบำรุง |  |
| 7. | นายวิรัตน์ โชติรักษ์ | ส.อบต.หมู่ที่ 3 | วิรัตน์ โชติรักษ์ |  |
| 8. | นายสมพงศ์ วรรณพันธ์ | ส.อบต.หมู่ที่ 4 | สมพงศ์ วรรณพันธ์ |  |
| 9. | นายสมบัติ พรหมมา | ส.อบต.หมู่ที่ 4 | สมบัติ พรหมมา |  |
| 10. | นายประสิทธิ์ ศิริพรหม | ส.อบต.หมู่ที่ 6 | ประสิทธิ์ ศิริพรหม |  |
| 11. | นายสหัส นาคาสุ | ส.อบต.หมู่ที่ 7 | สหัส นาคาสุ |  |
| 12. | นางสาววิลาวรรณ์ มหรรณพ | ส.อบต.หมู่ที่ 8 | วิลาวรรณ์ มหรรณพ |  |
| 13. | นายก้าน รัตนสมบูรณ์ | ส.อบต.หมู่ที่ 8 | ก้าน รัตนสมบูรณ์ |  |
| 14. | นายสาคร ไชยวาที | ส.อบต.หมู่ที่ 9 | สาคร ไชยวาที |  |
| 15. | นายจรุง ช่วยนุกูล | ส.อบต.หมู่ที่ 9 | จรุง ช่วยนุกูล |  |

**ผู้ไม่เข้าประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| 1. | นายนิกร แก้ววิลาศ | ส.อบต.หมู่ที่ 5 |  |  |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| 1. | นางคมศิลป์ ดำทองทา | รองนายก อบต. | คมศิลป์ ดำทองทา |  |
|  |  |  |  |  |
|  |  |  |  |  |

เริ่มประชุมเวลา - เวลา 10.00 น.

นายธีระ ด้วงสิน - ตรวจสอบองค์ประชุมตามมาตร 56 และระเบียบฯ ข้อ 25

(เลขานุการสภาฯ สมาชิกสภาฯ ทั้งหมด 16 คน มีผู้มาลงชื่อประชุม 14 คน

อยู่ในห้องประชุม จำนวน 14 คน ไม่อยู่ 2 คน (นายนิกร แก้ววิลาศ,

นายชัยพร บุญบำรุง) ถือว่าครบองค์ประชุม ตามข้อ 25 และตามมาตร 56

ของ พ.ร.บ.สภาตำบลและ อบต. พ.ศ. 2537 ขอเชิญประธานสภาอบต.

ดำเนินการประชุมตามระเบียบวาระต่อไป

นายสวัสดิ์ แสนเสนา - กล่าวทักทายฝ่ายบริหาร สมาชิกสภา และผู้เข้าร่วมประชุม

(ประธานสภาฯ) วันนี้การประชุมสภาฯ อบต. เป็นการประชุมสภาฯ สมัยวิสามัญ สมัยที่ 3

ประจำปี พ.ศ.2562 เพื่อพิจารณาทบทวนร่างข้อบัญญัติงบประมาณ

รายจ่ายประจำปีงบประมาณ พ.ศ.2563 ใหม่

- แจ้งรายละเอียดหนังสือนัดประชุม องค์การบริหารส่วนตำบลกำแพงเซา

เรื่องขอเปิดประชุมสภาสมัยวิสามัญ สมัยที่ 3 ประจำปี พ.ศ. 2562

- ประกาศอำเภอเมืองฯ เรื่อง เรียกประชุมสภาองค์การบริหารส่วนตำบล

กำแพงเซา สมัยวิสามัย สมัยที่ 3 ประจำปี พ.ศ. 2562

**ระเบียบวาระที่ 1 - เรื่องที่ประธานแจ้งที่ประชุมสภาทราบ**

1.1 แจ้งเลื่อนการจัดพิธีรับมอบพระราชทานพระบรมฉายาล**ั**กษณ์

สมเด็จพระเจ้าอยู่หัวและสมเด็จพระนางเจ้าฯ พระบรมราชินี เนื่องในโอกาส

มหามงคลพระราชพิธีบรมราชาภิเษก ซึ่งกำหนดการเดิมจัดพิธีในวันที่

9 ธ.ค. 2562 ขอเลื่อนเป็นวันศุกร์ที่ 13 ธ.ค. 2562 ตั้งแต่เวลา08.30 น.

เป็นต้นไป ณ หอประชุมองค์การบริหารส่วนตำบลกำแพงเซา จึงขอเชิญ

สมาชิกสภาฯ ทุกท่านเข้าร่วมโดยพร้อมเพรียงกัน และประชาสัมพันธ์เชิญ

ชวนตัวแทนครัวเรือนเข้าร่วม การแต่งกาย ข้าราชการแต่งเครื่องแบบปกติ

ขาวไม่สวมหมวก จิตอาสาพระราชทาน แต่งชุดจิตอาสา และประชาชน

ทั่วไปแต่งชุดผ้าไทย/สุภาพ โทนสีเหลือง รายละเอียดปรากฏตามหนังสือ

ที่แนบ

**ระเบียบวาระที่ 2 - เรื่องรับรองรายงานการประชุมสภาองค์การบริหารส่วนตำบลกำแพงเซา**

2.1 สมัยสามัญ สมัยที่ 4/2562 วันที่ 18 และ 25 พฤศจิกายน 2562

นายสวัสดิ์ แสนเสนา - ได้แจกจ่ายเอกสารให้สมาชิกสภาฯ มาพร้อมหนังสือนัดประชุมแล้ว ขอให้(ประธานสภาฯ) สมาชิกสภาฯ ตรวจสอบรายงานการประชุมว่าถูกต้อง เรียบร้อยหรือไม่

สมาชิกสภาฯ ท่านใดจะแก้ไขขอให้เสนอขอแก้ไข ถ้าไม่มีขอเชิญประธาน

ตรวจรายงานการประชุมฯ ได้แจ้งตรวจรายงานการประชุมสภาฯ

น.ส.วิลาวรรณ์ มหรรณพ - แจ้งผลการตรวจสอบรายงานการประชุมสภาฯ ปรากฏว่ารายงานการ(ประธานตรวจรายงานฯ) ประชุมถูกต้อง

นายสวัสดิ์ แสนเสนา - สมาชิกสภาฯ ท่านใดขอแก้ไขเปลี่ยนแปลงรายงานการประชุมสภาฯ (ประธานสภาฯ) หรือไม่ หากไม่มีสมาชิกสภาฯ ท่านใดขอแก้ไขถือว่าที่ประชุมสภาฯ รับรอง

รายงานการประชุมสภาฯ

มติที่ประชุมสภาฯ - รับรองรายงานการประชุมสภาฯ

**ระเบียบวาระที่ 3 กระทู้ถาม**

**-**

**ระเบียบวาระที่ 4 เรื่องที่คณะกรรมการที่สภาท้องถิ่นตั้งขึ้นพิจารณาแล้วเสร็จ**

-

**ระเบียบวาระที่ 5 เรื่องที่เสนอใหม่**

5.1 พิจารณาทบทวนร่างข้อบัญญัติงบประมาณรายจ่ายประจำปีงบประมาณ

พ.ศ. 2563 ใหม่

นายสวัสดิ์ แสนเสนา - แจ้งหนังสืออำเภอเมืองนครศรีธรรมราช ด่วนที่สุด ที่ นศ 0023.6/ 4443 (ประธานสภาฯ) ลงวันที่ 4 ธันวาคม 2562 ขอเชิญเลขานุการสภาฯ ชี้แจงรายละเอียด

นายธีระ ด้วงสิน - หนังสืออำเภอเมืองนครศรีธรรมราช ด่วนที่สุด ที่ นศ 0023.6/4249 (เลขานุการสภาฯ) ลงวันที่ 18 พฤศจิกายน 2562 เรื่อง ไม่อนุมัติร่างข้อบัญญัติงบประมาณ

รายจ่ายประจำปีงบประมาณ พ.ศ.2563 ซึ่งเห็นว่าการเสนอขอแปรญัตติ

ของนายชำนาญ จงกล โดยมีนายวิรัตน์ โชติรักษ์ สมาชิกสภาฯ และ

นายสมบัติ พรหมมา สมาชิกสภาฯ เป็นผู้รับรอง ขอแปรญัตติจากเดิม

ความยาว 600 เมตร เพิ่มความยาวเป็น 1,350 เมตร และลงลูกรังเสริม

ผิวจราจร จำนวน 40 ลบ.ม. และนายวิรัตน์ โชติรักษ์ โดยมี นายชำนาญ

จงกล สมาชิกสภาฯ และนายก้าน รัตนสมบูรณ์ สมาชิกสภาฯ เป็นผู้รับรอง

ขอแปรญัตติจากเดิมความยาว 600 เมตร เพิ่มความยาวเป็น 1,220 เมตร

และถมหินคลุกผิวจราจรจำนวน 144 ลบ.ม. และที่ประชุมคณะกรรมการ

แปรญัตติ และที่ประชุมสภาองค์การบริหารส่วนตำบลกำแพงเซา

สมัยวิสามัญ สมัยที่ 2 เมื่อวันที่ 29 ตุลาคม2562 ได้เห็นชอบตามญัตติ

ดังกล่าวนั้น เป็นการแปรญัตติเพิ่มเติมรายการและเปลี่ยนแปลง

ความประสงค์ของจำนวนเงินที่ขออนุมัติจ่าย อันเป็นสาระสำคัญ อันเป็น

ข้อห้ามตามพระราชบัญญัติสภาตำบลและองค์การบริหารส่วนตำบล

พ.ศ. 2537 แก้ไขเพิ่มเติมถึง(ฉบับที่ 7) พ.ศ.2562 มาตรา 87 วรรคแปด

และระเบียบกระทรวงมหาดไทยว่าด้วยข้อบังคับการประชุมสภาท้องถิ่น

พ.ศ. 2547 ข้อ 60 จึงอาศัยอำนาจตามความในมาตรา 87 วรรคสาม

แห่งพระราชบัญญัติสภาตำบลและองค์การบริหารส่วนตำบลกำแพงเซา

พ.ศ. 2537 แก้ไขเพิ่มเติมถึง(ฉบับที่ 7) พ.ศ. 2562 ไม่อนุมัติข้อบัญญัติ

งบประมาณรายจ่ายประจำปีงบประมาณ พ.ศ.2563 ขององค์การบริหาร

ส่วนตำบลกำแพงเซา และให้สภาองค์การบริหารส่วนตำบลกำแพงเซา

พิจารณาทบทวนร่างข้อบัญญัติดังกล่าวใหม่

- หนังสืออำเภอเมืองนครศรีธรรมราช ด่วนที่สุด ที่ นศ 0023.6/4443

ลงวันที่ 4 ธันวาคม 2562 แจ้งกำชับให้สภาองค์การบริหารส่วนตำบล

กำแพงเซาดำเนินการให้เป็นไปตามระเบียบกฎหมายที่กำหนดอย่างเคร่งครัด

และเร่งรัดดำเนินการตามอำนาจหน้าที่ ตามมาตรา 87 แห่งพระราชบัญญัติ

สภาตำบลและองค์การบริหารส่วนตำบล พ.ศ.2537 แก้ไขเพิ่มเติมถึง

(ฉบับที่ 7) พ.ศ.2562 ให้แล้วเสร็จโดยเร็ว

- ในการดำเนินการที่ผ่านมาได้ประสานกับสำนักงานท้องถิ่นอำเภอเมือง

นครศรีธรรมราช ขอคำแนะนำจากนิติกร และกระผมได้ดูระเบียบที่

เกี่ยวข้องแล้ว แต่เนื่องจากสำนักงานท้องถิ่นอำเภอ ได้ประสานหารือไปยัง

กรมส่งเสริมอีกครั้งหนึ่งเพื่อให้การปฏิบัติถูกต้องเป็นไปตามกฎหมาย เพื่อ

ไม่ให้เกิดความผิดพลาด ซึ่งอาจจะนำไปสู่ข้อบัญญัติฯ เป็นโมฆะซึ่งจะเกิด

ความเสียหายต่อราชการได้ โดยข้อบัญญัติงบประมาณฯ เมื่อนายอำเภอ

ไม่อนุมัติเป็นการไม่อนุมัติทั้งฉบับทำให้ร่างข้อบัญญัติตกไป ซึ่งความเห็น

ที่ผ่านมาเห็นว่าหากมีประเด็นไหนที่ไม่ถูกต้อง ไม่เป็นไปตามกฎหมาย

ให้สภาอบต.ฯ พิจารณาในประเด็นใดไม่ถูกต้อง ไม่เป็นไปตามกฎหมาย

แก้ไขให้ถูกต้อง เป็นไปตามกฎหมาย ตามที่สภาอบต.ได้ปฏิบัติที่ผ่านมา

เมื่อได้รับทราบว่าการปฏิบัติดังกล่าวของสภาอบต.ฯ ไม่ถูกต้อง

ประธานสภาฯ อบต. จึงนัดการประชุมเพื่อพิจารณาทบทวนร่างข้อบัญญัติฯ

ใหม่ ในการพิจารณาหากสมาชิกสภาฯ ไม่ยืนยันตามร่างเดิมที่เสนอไว้ถือว่า

ร่างข้อบัญญัติฯ นั้นตกไปทั้งฉบับและหากสภาอบต.ยืนยันตามร่างเดิมที่

นายอำเภอไม่อนุมัติ ให้สภาส่งร่างข้อบัญญัติฯ ให้นายอำเภอเพื่อนายอำเภอ

ส่งไปยังผู้ว่าราชการจังหวัดเพื่อพิจารณา หากผู้ว่าราชการจังหวัดเห็นชอบกับ

สภาฯ ผู้ว่าราชการจังหวัดจะส่งร่างให้นายอำเภอลงนาม นายกฯประกาศใช้

หากผู้ว่าราชการจังหวัดเห็นด้วยกับนายอำเภอ คือไม่เห็นด้วยกับสภาอบต.

ร่างข้อบัญญัติฯจะตกไปและนำไปสู่การพิจารณายุบสภา อบต.ต่อไป

การปฏิบัติของสภาอบต.ในวันนี้เพื่อจะให้สภาอบต.พิจารณาทบทวน

ร่างข้อบัญญัติฯ ใหม่ดังนี้

1. พิจารณาว่าจะยืนยันหรือไม่ยืนยันตามมาตรา 87 หากสภามีมติที่

ยืนยันจะส่งร่างให้นายอำเภอฯ เพื่อเสนอผู้ว่าราชการจังหวัดพิจารณาภายใน

15 วัน นับแต่วันที่สภาอบต. แจ้งมติยืนยันและหากสภาอบต.ไม่ยืนยันร่าง

ข้อบัญญัติฯจะตกไป ซึ่งกรณีนี้ จะแจ้งไปยังผู้บริหารเพื่อพิจารณาเสนอร่าง

ข้อบัญญัติฯ มาใหม่และให้สภา อบต.พิจารณาใหม่ในวาระที่ 1 – 3 ใหม่

ต่อไป

1. สภาอบต.พิจารณายกเลิกมติที่ประชุมในวาระที่ 2,3 ในการประชุม

สภาฯ สมัยสามัญ สมัยที่ 4 ประจำปี พ.ศ. 2562 ในวันจันทร์ ที่ 25 พฤศจิกายน 2562 ที่สภาอบต.ให้ความเห็นชอบไว้ในวาระที่ 2,3

(3) เมื่อสภาฯดำเนินการมีมติแล้วจะแจ้งมติสภาฯ ให้นายกองค์การบริหารส่วนตำบลกำแพงเซาต่อไปซึ่งหากสภาอบต.มีมติไม่ยืนยัน คือเห็นด้วย กับนายอำเภอเมืองนครศรีธรรมราช ร่างข้อบัญญัติจะตกไป นายกอบต.กำแพงเซา จะต้องเสนอร่างข้อบัญญัติมาใหม่ ในการพิจารณาเสนอ ร่างข้อบัญญัติฯมาใหม่จะพิจารณาเสนอร่างเดิมมาก็ได้หรือจะแก้ไขเปลี่ยนแปลงอย่างไรก็ได้ เป็นอำนาจของผู้บริหารที่จะเสนอภายใต้ระเบียบกฎหมายที่ให้อำนาจไว้ ในกรณีที่โครงการที่สมาชิกสภาฯ แปรญัตติไว้ ซึ่งหากฝ่ายบริหารเห็นว่าเป็นโครงการที่จำเป็นต้องแก้ไขความเดือดร้อน ให้กับประชาชนหรือหากดำเนินการแล้วเกิดประโยชน์กับประชาชน ผู้บริหารก็สามารถเสนอโครงการดังกล่าวมาในร่างข้อบัญญัติฯ ใหม่ได้เลย ไม่ต้องเสนอแปรญัตติ ในประเด็นนี้อีกในขั้นแปรญัตติ ต่อไปจะให้ประธานสภาฯ ได้ให้ที่ประชุมสภาฯอบต. ได้พิจารณาทบทวนมติดังกล่าวใหม่ขอเน้นย้ำว่า กรณียืนยัน คือ ยืนยันตามร่างเดิมที่สภาอบต.มีมติเห็นชอบ ที่เสนอนายอำเภอเมือง พิจารณาและนายอำเภอเมือง ไม่อนุมัติกรณีไม่ยืนยัน คือเห็นชอบตามนายอำเภอเมือง ขอเชิญประธานสภา อบต.ดำเนินการประชุมต่อไป

นายสวัสดิ์ แสนเสนา - เลขานุการสภาฯ ได้ชี้แจงอภิปรายให้สมาชิกสภาฯ ได้รับทราบแล้ว (ประธานสภาฯ) ไม่ทราบว่าสมาชิกสภาฯ ท่านใดจะสอบถามเพิ่มเติมหรือไม่ ขอเชิญ

สมาชิกสภาฯ

นายประสิทธิ์ ศิริพรหม - เสนอไม่ยืนยันตามร่างเดิมที่เสนอ มีผู้รับรอง 2 คน

(ส.อบต.ม.6) (นายสมบัติ พรหมมา ส.อบต.ม.4/นายก้าน รัตน์สมบูรณ์ ส.อบต.8)

นายสมพงศ์ วรรณพันธ์ - การประชุมที่ผ่านมาสภาอบต.ได้พิจารณาหาทางออกกันไว้แล้วซึ่ง

(ส.อบต.ม.4) รองนายกฯ อบต.ได้รับมอบหมายจาก นายกฯ ได้ยืนยันว่าจะดำเนินการให้

ตามระเบียบฯ ต่อไป ข้อบัญญัติฯเป็นเครื่องมือในการบริหาร หากข้อบัญญัติ

ยังไม่ได้บังคับใช้จะแก้ไขปัญหาประชาชนได้ยาก ฝ่ายบริหารก็ใส่เกียร์ว่าง

ในการดำเนินการแก้ไขปัญหาประชาชน

นายสวัสดิ์ แสนเสนา - มีสมาชิกสภาฯ เสนออย่างอื่นหรือไม่ หากไม่มีจะขอมติ ขอให้เลขานุการ(ประธานสภาฯ) สภาฯ ตรวจสอบองค์ประชุม

นายธีระ ด้วงสิน - ตรวจสอบองค์ประชุมตามมาตร 56 และระเบียบฯ ข้อ 25

(เลขานุการสภาฯ สมาชิกสภาฯ ทั้งหมด 16 คน มีผู้มาลงชื่อประชุม 15 คน

อยู่ในห้องประชุม จำนวน 13 คน ไม่อยู่ 3 คน (นายนิกร แก้ววิลาศ,

นายสาคร ไชยวาที,นายจรวย ไชยวรรณ์) ถือว่าครบองค์ประชุม ตามข้อ

25 และตามมาตร 56 ของ พ.ร.บ.สภาตำบลและ อบต. พ.ศ. 2537 ขอ

เชิญประธานสภาอบต. ดำเนินการประชุมตามระเบียบวาระต่อไป

นายสวัสดิ์ แสนเสนา - ขอมติที่ประชุมสภาฯ โดยหากยืนยันคือยืนยันตามร่างเดิมที่เสนอให้อำเภอ(ประธานสภาฯ) พิจารณาและหากไม่ยืนยันคือไม่ยืนยันตามร่างที่เสนอไป คือ เห็นชอบตามที่

นายอำเภอไม่อนุมัติ

มติที่ประชุมสภาฯ - ยืนยันร่างเดิม 0 เสียง

ไม่ยืนยัน 13 เสียง

นายสวัสดิ์ แสนเสนา - มติที่ประชุมสภาฯ ไม่ยืนยันคือเห็นด้วยกับอำเภอฯ ด้วยมติ 13 เสียง

(ประธานสภาฯ) เป็นเอกฉันท์ ขอเชิญเลขานุการสภาฯ

นายธีระ ด้วงสิน - มติสภาฯ ไม่ยืนยันตามร่างเดิมที่เสนอทำให้ร่างข้อบัญญัติงบประมาณ(เลขานุการสภาฯ) รายจ่ายประจำปี พ.ศ.2563 ตกไป

- ให้ประธานสภาฯ ให้สภาฯ อบต.พิจารณายกเลิกมติที่ประชุมสมัยสามัญ

สมัยที่ 4 ประจำปี พ.ศ.2562 วันที่ 25 พฤศจิกายน 2562 ในวาระที่ 2

และวาระที่ 3

นายสวัสดิ์ แสนเสนา - สมาชิกสภาฯ มีเรื่องจะสอบถามเพิ่มเติมหรือไม่ ถ้าไม่มีจะขอมติที่ประชุม(ประธานสภาฯ) สภาฯ ต่อไป

นายธีระ ด้วงสิน - ตรวจสอบองค์ประชุมตามมาตร 56 และระเบียบฯ ข้อ 25

(เลขานุการสภาฯ สมาชิกสภาฯ ทั้งหมด 16 คน มีผู้มาลงชื่อประชุม 15 คน

อยู่ในห้องประชุม จำนวน 12 คน ไม่อยู่ 4 คน (นายนิกร แก้ววิลาศ,

นายสาคร ไชยวาที,นายจรวย ไชยวรรณ์,นายชัยพร บุญบำรุง) ถือว่าครบ

องค์ประชุม ตามข้อ 25 และตามมาตร 56 ของ พ.ร.บ.สภาตำบลและ

อบต. พ.ศ. 2537 ขอเชิญประธานสภาอบต. ขอมติที่ประชุมต่อไป

นายสวัสดิ์ แสนเสนา - ขอมติที่ประชุมสภาฯ

(ประธานสภาฯ)

**มติที่ประชุมสภาฯ - เห็นชอบให้ยกเลิก 11 คน งดออกเสียง 1 เสียง (นายจรุง ช่วยนุกูล)**

นายสวัสดิ์ แสนเสนา - มติเห็นชอบให้ยกเลิกและจะแจ้งผลการประชุมสภาฯ ให้นายกองค์การ

(ประธานสภาฯ) บริหารส่วนตำบลกำแพงเซา เสนอร่างข้อบัญญัติงบประมาณรายจ่าย

ประจำปีงบประมาณ พ.ศ. 2563 เข้ามาใหม่ เพื่อสภาฯ อบต.พิจารณาใน

วาระที่ 1,2,3 ใหม่ต่อไป

นายสวัสดิ์ แสนเสนา - ขอเชิญสมาชิกสภาฯ

(ประธานสภาฯ)

นายสหัส นาคาสุ - ฝากไปยังฝ่ายบริหาร ในการตั้งข้อบัญญัติงบประมาณรายจ่ายฯ ใหม่ ขอให้(ส.อบต.ม.7) ตั้งงบประมาณแบบสมดุล

นายสมพงศ์ วรรณพันธ์ - ฝากไปยังฝ่ายบริหารให้พิจารณาดำเนินการมาให้เรียบร้อย ในโครงการ

(ส.อบต.ม.4) ม.2 และ ม. 3 ที่สมาชิกสภาฯ ได้เสนอแปรญัตติไว้ด้วย โดยให้ช่าง

ได้ประมาณการให้เป็นไปตามพื้นที่จริง ถูกต้อง

นายชำนาญ จงกล - โครงการหมู่ที่ 2 และโครงการ หมู่ที่ 3 ให้ช่างประสานกับสมาชิกสภาฯ (ส.อบต.ม.2) ในพื้นที่ในการดำเนินการด้วย

นายสวัสดิ์ แสนเสนา - ขอเชิญฝ่ายบริหาร

(ประธานสภาฯ)

นางคมศิลป์ ดำทองทา - โครงการหมู่ที่ 2 และหมู่ที่ 3 ฝ่ายบริหารจะเสนอให้ต่อไป โดยพิจารณา(รองนายกฯ) ดำเนินการตามแผนซึ่งหากแผนไม่ตรงกับพื้นที่จริง ฝ่ายบริหารจะเสนอขอ

เปลี่ยนแปลงแผนให้ตามระเบียบฯ ต่อไป

**ระเบียบวาระที่ 6 - เรื่องอื่นๆ**

นายสวัสดิ์ แสนเสนา - ขอเชิญสมาชิกสภาฯ

(ประธานสภาฯ)

นายสหัส นาคาสุ - ถนนหินคลุกสายยูงทอง – โรงรม ถนนขาดไม่สามารถใช้ผ่านไปมาได้

(ส.อบต.ม.7) ฝากบริหารช่วยดำเนินการแก้ไขเร่งด่วนให้ด้วย ซึ่งอาจจะทำท่อบล็อก

แทนการวางท่อขนาด 100 จำนวน 3 แถว และถนนสวนอุทัย – โรงเรียน

บ้านสันยูง ถนน คสล. โดยมีน้ำกัดเซาะใต้ท้องท่อเกือบจะขาด ซึ่งเป็น

อันตรายต่อการสัญจรไปมา ฝากฝ่ายบริหารช่วยแก้ไขดำเนินการให้อย่าง

เร่งด่วนด้วย ซึ่งจะพิจารณาเป็นท่อบล๊อคแทนท่อเดิม(ท่อ 100 คู่) ก็ได้

นายทรงเกียรติ์ รัตนรักษ์ - การทบทวนแผนขอให้ช่างประสานกับสมาชิกสภาฯ ในพื้นที่และเข้าไป (ส.อบต.ม.1) สำรวจพื้นที่จริงด้วย

นายสหัส นาคาสุ - ขอทราบว่าช่างโยธาได้เข้ามาปฏิบัติหน้าที่แล้วหรือยัง

(ส.อบต.ม.7)

นางคมศิลป์ ดำทองทา - มีช่างที่ยืมตัวมา 1 คน

(รองนายกฯ)

นายชัยพร บุญบำรุง - ฝากกรรมการแปรญัตติในการพิจารณาโครงการหากฝ่ายบริหารเสนอมา (ส.อบต.ม.3) แบบเกินดุลอีก เช่น รถบรรทุกน้ำ ไม่มีคนขับและเคยเสนอไว้แล้วเมื่อปี

2562 แต่ฝ่ายบริหารไม่ซื้อ รถฉุกเฉินมีรถมูลนิธิในพื้นที่อยู่แล้วขอให้

พิจารณาในการแปรญัตติด้วย

นายประสิทธิ์ ศิริพรหม - ขอเสนอให้ฝ่ายบริหารพิจารณารถขยะเพิ่มเติมด้วย

(ส.อบต.ม.6)

นายธีระ ด้วงสิน - เนื่องจาก อบต.กำแพงเซา มีนายช่างปฏิบัติงานเพียงคนเดียว ซึ่งได้ยืมตัวมา(เลขานุการสภาฯ) จาก อบต.นาเรียงมาช่วยราชการ ซึ่งอาจทำให้เกิดปัญหาในการควบคุม

งานจ้าง ซึ่งในการควบคุมงานก่อสร้าง ช่างผู้ควบคุมงานจะต้องควบคุมงาน

และเขียนรายงานประจำทุกวัน ปลัด อบต.ได้ทำบันทึกการปฏิบัติให้ช่างผู้

ควบคุมงานทราบและถือปฏิบัติแล้ว แต่ที่ผ่านมาช่างไม่เข้าควบคุมงานทำให้

คณะกรรมการตรวจรับงานจ้างจะต้องออกปฏิบัติหน้าที่ช่วงที่มีการเข้า

ดำเนินการซึ่งคณะกรรมการตรวจรับงานจ้างก็ไม่มีความรู้ด้านช่างจะทำให้

ไม่สามารถควบคุมให้ปฏิบัติเป็นไปให้ตามระเบียบพัสดุที่ถูกต้องได้

ช่างผู้ควบคุมงานจะต้องจัดทำรายงานการดำเนินงานทุกวัน และรายงาน

เป็นรายสัปดาห์หากการก่อสร้างมีปัญหาให้รายงานให้คณะกรรมการตรวจ

รับงานจ้างได้รับทราบและสั่งหยุดงานไว้ก่อนได้พร้อมทั้งรายงานปัญหา

ดังกล่าวให้ผู้บริหารทราบและพิจารณาสั่งการตามระเบียบฯ จึงขอความ

อนุเคราะห์จากสมาชิกสภาฯ อบต.แต่ละหมู่บ้านได้ติดตาม ตรวจสอบการ

ดำเนินการโครงการก่อสร้างในพื้นที่ของตนเองด้วย

นายสมพงศ์ วรรณพันธ์ - ขอให้ฝ่ายบริหาร สมาชิกสภาฯ หรือผู้ทรงคุณวุฒิในหมู่บ้านเป็นกรรมการ (ส.อบต.ม.4) ร่วมด้วย ขอเสนอให้ฝ่ายบริหารนำไปดำเนินการ

นายสวัสดิ์ แสนเสนา - ขอให้ฝ่ายบริหารไปพิจารณาดำเนินการ

(ประธานสภาฯ)

นางคมศิลป์ ดำทองทา - รับไว้พิจารณา จะไปดูระเบียบว่าสามารถตั้งได้หรือไม่

(รองนายกฯ)

นายธีระ ด้วงสิน - ตามระเบียบพัสดุไม่ได้ห้ามไว้ สามารถตั้งเป็นคณะกรรมการร่วมกับ(เลขานุการสภาฯ) ข้าราชการได้ โดยเฉพาะ กำนัน ผู้ใหญ่บ้าน ในพื้นที่หรือประธานประชาคม

หมู่บ้าน/ตำบล

นายประสิทธิ์ ศิริพรหม - เสนอให้ตั้ง อบต. 1 คน ผญบ. 1 คน เข้าร่วมเป็นคณะกรรมการด้วย

(ส.อบต.ม.6)

นายก้าน รัตนสมบูรณ์ - น้ำประปา หมู่ที่ 8 ไม่ไหล

(ส.อบต.ม.8) - ไฟฟ้าสาธารณะดับ

- ถนนที่เป็นหลุมบ่อ ฝากฝ่ายบริหารไปดูด้วย

นายสวัสดิ์ แสนเสนา - ขอเชิญสมาชิกสภาฯ

(ประธานสภาฯ)

นายสมพงศ์ วรรณพันธ์ - เสนอปิดประชุมสภาฯ

(ส.อบต.ม.4) (นายก้าน รัตน์สมบูรณ์/นายประสิทธิ์ ศิริพรหม) รับรอง

นายสวัสดิ์ แสนเสนา - ปิดประชุมสภาฯ เวลา 12.10 น.

(ประธานสภาฯ)

(ลงชื่อ) ผู้จดรายงานการประชุมสภา

(นายธีระ ด้วงสิน)

เลขานุการสภาองค์การบริหารส่วนตำบลกำแพงเซา

คณะกรรมการตรวจรายงานฯ ได้ตรวจรายงานการประชุมเรียบร้อยแล้วเมื่อวันที่ ..............................

(ลงชื่อ) .................................................. ประธานกรรมการตรวจรายงานฯ

(นางสาววิลาวรรณ์ มหรรณพ)

(ลงชื่อ)..................................... กรรมการฯ (ลงชื่อ).................................... กรรมการฯ

(นายจรวย ไชยวรรณ์) (นายชำนาญ จงกล)

(ลงชื่อ)..................................... กรรมการฯ (ลงชื่อ)...................................... กรรมการฯ

(นายประสิทธิ์ ศิริพรหม) (นายนิกร แก้ววิลาศ)

(ลงชื่อ)

(นายสวัสดิ์ แสนเสนา)

ประธานสภาองค์การบริหารส่วนตำบลกำแพงเซา